**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**Ո Ր Ո Շ ՈՒ Մ**

**2025 ԹՎԱԿԱՆԻ N\_**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ «ԿԵՆՏՐՈՆԱԿԱՆ ԳՐԱԴԱՐԱՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետով, «Պետական ոչ առևտրային կազմակերպությունների մասին» օրենքի 11-րդ հոդվածի 3-րդ մասով, 13-րդ հոդվածի 2-րդ մասի «դ» կետով, հիմք ընդունելով Գյումրիի «Կենտրոնական գրադարան» համայնքային ոչ առևտրային կազմակերպության (այսուհետ Կազմակերպություն) տնօրենի ժամանակավոր պաշտոնակատար՝ Քրիստինե Սահակյանի՝ Գյումրի համայնքի ղեկավարին ուղղված զեկուցագիրը (մուտքագրված համայնքապետարանում 2025 թվականի հոկտեմբերի 03-ին, թիվ 15184-2025 թվագրմամբ), **Հայաստանի Հանրապետության Շիրակի մարզի Գյումրի համայնքի ավագանին որոշում է**.

1. Հաստատել Կազմակերպության կանոնադրությունը՝ համաձայն հավելվածի:
2. Հանձնարարել Կազմակերպության տնօրենին՝ ողջամիտ ժամկետում դիմել Հայաստանի Հանրապետության Արդարադատության նախարարությանը առընթեր իրավաբանական անձանց պետական ռեգիստրի գործակալություն՝ սույն որոշման 2-րդ կետով հաստատված կանոնադրությունը օրենքով սահմանված կարգով պետական գրանցում կատարելու խնդրանքով։
3. Հանձնարարել Կազմակերպության տնօրենին՝ Հովհաննես Հովհաննիսյանի անվան նախկին մասնաճյուղի թվով 6 աշխատողներին տեղափոխել Կազմակերպության մյուս գործող գրադարան-մասնաճյուղեր՝ ըստ աշխատողների թվաքանակի ծանրաբեռնվածության։
4. Որոշումն ուժի մեջ է մտնում հրապարակմանը հաջորդող օրվանից։

Գ. ՄԱՆՈՒԿՅԱՆ

Կ. ՄԱԼԽԱՍՅԱՆ

Հ. ՎԱՐԴԱՆՅԱՆ

Կատ.՝ իրավաբանական բաժնի

պետի ժամանակավոր պաշտոնակատար՝ Հ. Վարդանյան

գլխավոր մասնագետի ժամանակավոր

պաշտոնակատար՝ Ա. Խաչատրյան

ք. Գյումրի, 2025 թվական

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ «ԿԵՆՏՐՈՆԱԿԱՆ ԳՐԱԴԱՐԱՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Պետական ոչ առևտրային կազմակերպությունների մասին» օրենքի 11-րդ հոդվածի 3-րդ մասի համաձայն՝ պետական կազմակերպության կանոնադրությունը կամ դրա փոփոխությունները հաստատում է հիմնադիրը, իսկ հիմնադրի որոշմամբ նախատեսված դեպքում` նրա լիազորած պետական մարմինը:

«Պետական ոչ առևտրային կազմակերպությունների մասին» օրենքի 13-րդ հոդվածի 2-րդ մասի «դ» համաձայն՝ հիմնադրի բացառիկ լիազորություններն են`

դ) պետական կազմակերպության կանոնադրության հաստատումը և դրանում փոփոխություններ կատարելը։

Հայաստանի Հանրապետության քաղաքացիական օրենսգրքի 56-րդ հոդվածի 1-ին մասի համաձայն՝ իրավաբանական անձը, օրենքով սահմանված կարգով, ենթակա է պետական գրանցման: Պետական գրանցման համար տվյալները` ներառյալ առևտրային կազմակերպությունների ֆիրմային անվանումը, գրառվում են իրավաբանական անձանց պետական գրանցամատյանում, որը բաց է համընդհանուր ծանոթացման համար:

Հայաստանի Հանրապետության քաղաքացիական օրենսգրքի 57-րդ հոդվածի 1-ին մասի համաձայն՝ իրավաբանական անձը քաղաքացիական իրավունքներ է ձեռք բերում և քաղաքացիական պարտականություններ է ստանձնում իր մարմինների միջոցով, որոնք գործում են օրենքին, այլ իրավական ակտերին ու նրա կանոնադրությանը համապատասխան:

Որոշման ընդունումը պայմանավորված է Գյումրու «Կենտրոնական գրադարան» համայնքային ոչ առևտրային կազմակերպության կանոնադրությունը Հայաստանի Հանրապետության օրենսդրությանը համապատասխանեցնելու անհրաժեշտությամբ։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ «ԿԵՆՏՐՈՆԱԿԱՆ ԳՐԱԴԱՐԱՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

Հայաստանի Հանրապետության Շիրակի մարզի Գյումրու «Կենտրոնական գրադարան» համայնքային ոչ առևտրային կազմակերպության կանոնադրությունը հաստատելու մասին որոշման ընդունմամբ Հայաստանի Հանրապետության Շիրակի մարզի Գյումրի համայնքի 2025 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում։